**О Д Г О В О Р**

на пратеничко прашање од пратеникот Ѓорги Оровчанец поставено

на 53-та седница на Собранието на Република Македонија

одржана на 4 мај 2009 година

Ставката 486-Финансиски средства согласно Правилникот за Класификација на расходите ("Службен весник на Република Македонија" бр.85/2004, 04/2005 и 24/2005 година) ги опфаќа расходите поврзани со домашни и странски финансиски средства, односно во рамки на оваа расходна ставка опфатени се депозитите,

хартиите од вредност што не се акции, кредитите за општините, студентските кредити во образованието, кредитите за приватните и јавните претпријатија, плаќањата на гаранции, акции, како и капиталот во меѓународни финансиски институции.

Со Предлог-Измените и дополнувањата на Буџетот на Република Македонија за 2009 година од Билансот на расходи по ставки може да се согледа дека на ставката 486-Финансиски средства планирани се вкупно 201.097 милиони денари, вклучувајќи ги и сите сметки (сметките за самофинансирачките активности, сметките за заеми и донации), од кои само на буџетската сметка планирани се 92.870 милиони денари.

Во рамки на наведената ставка за 2009 година Ви ги презентираме пооделните ресори во чии рамки се планирани финансиски средства со следните утврдени намени:

1.Министерство за финансии - планирани се 10 милиони денари на буџетската сметка и 104 милиони денари на сметката за заеми, при што средствата се наменети за реализација на Проектот за општински комунални услуги (заеми и буџетско учество), Проект финансиран од Светска банка.

2.Министерство за финансии-функции на државата - планирани се 31 милиони денари на буџетската сметка наменети за исплата на гаранции на државата, средства кои согпасно член 23 од Законот за извршување на Буџетот на Република Македонија за 2009 година ("Службен весник на Република македонија" бр. 166/2008 година) се извршуваат согласно одредбите од склучените договори, без оглед на буџетската апокација и

3.Министерството за образование и наука - планирани се 52 милиони денари на буџетската сметка и 4 милиони денари на сметката за самофинансирачки активности, а се однесуваат за финансирање на студентскиот стандард за исплата на кредитите на студентите.

Наведените финансиски средства се користат исклучиво за намената за која се планирани и средствата не се однесуваат за финансирање на ангажираните привремени вработувања.

Во тој контекст, исплатата за времено ангажираните вработувања во органите на државната управа се врши од самите органи кои ангажирале привремено вработени лица, а не од ставката 486-Финансиски средства, која се користи исклучиво за планираната намена во горенаведените ресори.

Околу Вашето прашање за бројот на ангажирани лица, би Ви одговорил доколку посочите за кои институции конкретно Ве интересира.